قصيدة ( الشوارب )
المقطع الاول
قبل مايزين الشوارب :
ارد الزم اني الموس واطير الشارب
لا اني مكبسل اليوم ولا اني شارب
اخذ النصح مني واستعمل هامول
وخلي على الشارب وبلا موس هو يزول
شواربي طولن ياناس وشلون ازينهة
دنطوني دستة موس وخلصوني منهة
المقطع الثاني
بعد ما زين شواربة اتندم :
بعدك يا شاربي صرت اني نصبة
واني بلياك صرت مثل الكصبة
لا بية شعر بي خير ولا بية لحية
شوكت تطلع عاد وشوكت تحية
اعد اني الايام واعد الليالي
وانتظر طلعتك يا شاربي يا غالي
المقطع الثالث
هسة شواربة كام يحاجيه :
اني الزينتني هواي وشلون اطلع
صفحه تاخذها بموس وبصفحه تشلع
انساني من اليوم وانسه طلعتي
وتعود على فراكي وعلى بعدتي
ما تعرف غلات الشي الا بمرواحة
وهاي الك عبرة ومتعيشك براحة